open-index/open-wikipedia-markdown huggingface dataset:
Albertan yliopisto

**Albertan yliopisto** () on julkinen tutkimusyliopisto Kanadan Edmontonissa. Vuonna 1908 perustetulla yliopistolla on neljä kampusta Edmontonissa ja yksi Camrosessa. Opiskelijoita on hieman yli 32 000 ja työntekijöitä noin 1497. 

ARWU- eli Shanghain yliopistoranking-listalla Albertan yliopisto oli vuonna 2013 Kanadan yliopistoista sijalla 5-6, maailman yliopistoista 101-150.

Yliopiston erikoistutkimusaloja ovat kestävä metsänhoito, painonhallinta, etnomusikologia ja elokuvatutkimus.

Vuodesta 2020 lähtien yliopiston rehtorina on toiminut Peggy Garritty.

## Opintoalat
Albertan yliopistossa on 18 yksikköä:
* Alberta School of Business: liiketaloustieteet
* Faculty of Arts: humanistiset tieteet
* Augustana Campus Camrosessa: humanistisia aineita, luonnontieteitä ja yhteiskuntatieteitä
* Campus Saint Jean: ranskankielinen yksikkö, alat kuten Augustanassa
* Faculty of Education: kasvatustiede
* Faculty of Engineering: tekniikka, IT, materiaalifysiikka yms.
* Faculty of Extension: elinikäinen oppiminen
* Faculty of Graduate Studies and Research: jatko-opintoja ja tutkimusta
* Faculty of Law: oikeustiede
* Faculty of Medicine and Dentistry: lääketiede ja hammaslääketiede
* Faculty of Native Studies: kansatiede
* Faculty of Nursing: hoitotiede
* Faculty of Pharmacy and Pharmaceutical Sciences: farmasia, farmakologia
* Faculty of Physical Education and Recreation: liikuntatieteet
* Faculty of Rehabilitation Medicine: Pohjois-Amerikan ainoa kuntoutukseen ja terapiamuotoihin erikoistunut tiedekunta
* School of Public Health: terveystiede
* Faculty of Science: biologia, kemia, IT, meteorologia, ilmastontutkimus, matematiikka, tilastotiede, fysiikka ja psykologia
* St. Joseph’s College ja St. Stephen’s College: teologispainotteisia undergraduate-kursseja, myös etäopetuksena.

## Lähteet

## Aiheesta muualla
Skelleftejoki

**Skelleftejoki** (myös **Skelleftenjoki**, ) on Ruotsissa Norrbottenin ja Västerbottenin lääneissä virtaava 208 kilometriä pitkä joki, joka muodostaa Skelleftejoen vesistössä sen 410 kilometriä pitkän pääuoman alajuoksun . Pääuoma alkaa Ikkesjávrresta nimellä Seldutjåhkå 745 metrin tasossa meren pinnan yläpuolella, ja siihen liittyy eteläisempi Miergenisjåhkå ennen jokialueen merkittävintä järveä Uddjaurea. Joen valuma-alueen pinta-ala on 11&nbsp;731 neliökilometriä ja se laskee Pohjanlahden perämereen Skelleftehamnissa. Joki saa alkunsa Norjan rajalta ja laskee Perämereen Skellefteån kohdalla. Pääuomaa on muokattu voimakkaasti vesivoiman tuottamiseksi. 

## Vesivoima
Skelleftejoen uomassa on 17 vesivoimalaitosta: Kvistforsen, Selsforsen, Krångfors, Granfors, Finnforsen, Båtfors, Rengård, Vargfors, Gallejaur, Grytfors, Bastusel, Slagnäs, Bergnäs, Riebnes, Sädva, Ringsele ja Sälla. Voimalaoiden yhteisteho on 1&nbsp;069 megawattia ja niiden vuosituotanto on noin 4&nbsp;245 gigawattituntia.

## Lähteet
### Huomautuksia

### Viitteet
David Strauss

**David Friedrich Strauss** (17. tammikuuta 1808 Ludwigsburg – 8. helmikuuta 1874 Ludwigsburg) oli saksalainen teologi ja kirjailija. Hänen kirjansa *Leben Jesu* sai osakseen paljon huomiota. Strauss oli saanut vaikutteita Hegeliltä, ja näki kristologian ja etenkin ylösnousemusopin lähinnä myyttinä. Straussin mukaan Jeesuksen opetukset sisälsivät "inhimillisyyden idean", mutta Jeesus oli kuitenkin vain tavallinen ihminen. 

## Lähteet
Bentsyylibentsoaatti

**Bentsyylibentsoaatti** (C14H12O2) on bentsoehapon ja bentsyylialkoholin esteri. Yhdistettä käytetään hajusteissa ja eläinlääketieteessä ja lääketieteessä hyönteisten torjuntaan. Yhdistettä esiintyy myös kukkien tuoksuissa ja semiokemikaalina eliöiden viestinnässä.

## Esiintyminen luonnossa ja ominaisuudet
Bentsyylibentsoaattia esiintyy useissa kasveissa kuten hyasinteissa, tuberosassa (*Polianthes tuberosa*), nunnanarsississa (*Narcissus jonquilla*), tarhaneilikassa ja eräissä kasviuutteissa kuten tolu- ja perubalsameissa.

Huoneenlämpötilassa bentsyylibentsoaatti on väritöntä nestettä tai valkoisia kiteitä. Yhdisteellä on monille aromaattisille yhdisteille tyypillinen miellyttävä kukkaismainen tuoksu. Yhdiste on veteen liukenematon, mutta liukenee moniin orgaanisiin liuottimiin kuten etanoliin, dietyylieetteriin, asetoniin ja bentseeniin.

## Valmistus ja käyttö
Bentsyylibentsoaattia voidaan valmistaa usealla eri tavalla. Käytettyjä tapoja ovat muun muassa bentsyylialkoholin ja bentsoehapon suora esteröinti happamissa olosuhteissa, bentsyylikloridista tai bentsyylialkoholista ja natriumbentsoaatista trietyyliamiinin läsnä ollessa, metyylibentsoaatin ja bentsyylialkoholin välinen vaihtoesteröintireaktio metallibentsyylioksidien läsnä ollessa ja bentsaldehydistä Tishchenko-reaktiolla.

Bentsyylibentsoaattia käytetään kukkaistuoksuissa fiksatiivina ja synteettisten myskien liuottimena. Muita käyttökohteita ovat käyttö purukumeissa ja leivonnaisissa, muovien ja selluloosanitraattituotteiden pehmentimenä, hyönteisten kuten punkkien ja hyttysten karkottamiseen niin ihmisistä kuin karjastakin ja syyhyn hoito. Aineella on myös spasmolyyttisiä ominaisuuksia, minkä vuoksi sitä voidaan käyttää myös astma- ja yskänlääkkeissä.

## Lähteet

## Aiheesta muualla
*
*Human Metabolome Database (HMDB): Benzyl Benzoate 
*DrugBank: Benzyl Benzoate 
*Kyoto Encyclopedia of Genes and Genomes (KEGG): Benzyl benzoate 
*ChemBlink: Benzyl-benzoate 
*Dr. Duke's Phytochemical and Ethnobotanical Databases: Benzyl benzoate 
*Pherobase: Floral Compound - benzyl benzoate  
*Pherobase: Semiochemical - benzyl benzoate
Ola

**Ola** voi tarkoittaa seuraavia:

* Ola, taajama Olan piirissä Venäjän Kaukoidässä
* Ola, kaupunki Panamassa
* Ola, miehen etunimi
* Ola, sukunimenä:
** Sis Ram Ola (1927–2013), intialainen poliitikko ja ministeri.
Baltin kieli

**Balti** eli **baltistani** on Pakistanin pohjoisosassa Baltistanissa puhuttu tiibetiläis-burmalainen kieli. Sitä puhuu äidinkielenään noin 290&nbsp;000 ihmistä.

Baltilla on oma kirjaimistonsa, joka ei ole enää yleisessä käytössä. 700-luvulta 1600-luvulle baltia kirjoitettiin tiibetiläisillä kirjaimilla ja 1600-luvulta eteenpäin arabialaisilla kirjaimilla. 1970-luvulta lähtien myös devanagaria on käytetty baltin kirjoittamiseen.

## Lähteet
Surjapuri

**Surjapuri** eli **sura** on Biharin ja Länsi-Bengalin osavaltioissa Intiassa puhuttu indoarjalainen kieli. Vuoden 2001 väestönlaskennan mukaan sitä puhuu äidinkielenään 1&nbsp;220&nbsp;000 ihmistä.

Surjapuri kuuluu indoarjalaisten kielten itäiseen ryhmään. *[[Ethnologue]]* luokittelee sen yhdeksi bihar-kielistä, kun taas *Glottologissa* surjapuri luetaan kamta-kielten ryhmään yhdessä muun muassa assamin ja rangpurin kanssa. Nepalissa puhuttu rajbanshin kieli on läheistä sukua surjapurille.

## Lähteet
Saurashtran kieli

**Saurashtra** on indoarjalainen kieli, jota puhutaan Etelä-Intiassa Tamil Nadun, Karnatakan ja Andhra Pradeshin osavaltioissa. Saurashtra on gudžaratin läheinen sukukieli. Sen puhujat elävät  dravidakielisten alueiden ympäröiminä ja saurashtraan onkin omaksuttu kieliopillisia vaikutteita ja sanastoa telugusta ja tamilista. Vuoden 2001 väestönlaskennan mukaan saurashtraa puhuu äidinkielenään 185&nbsp;000 ihmistä.

Saurashtralla on oma kirjoitusjärjestelmänsä, mutta sitä voidaan kirjoittaa myös tamililaisella, telugulaisella ja devanagari-kirjaimistolla. Nykyisin pääasiallisessa käytössä on tamililainen kirjaimisto.

## Fonologia

### Vokaalit

Lähde:

### Konsonantit

Lähde:

## Lähteet
Bagheli

**Bagheli** on indoarjalainen kieli, jota puhutaan Intiassa Madhya Pradeshin, Uttar Pradeshin ja Chhattisgarhin osavaltioissa. Se kuuluu indoarjalaisten kielten itäis-keskiseen ryhmään yhdessä muun muassa awadhin, chhattisgarhin ja fidžinhindin kanssa.

Baghelilla ei ole kansallisen kielen asemaa Intiassa. Väestönlaskennassa baghelia äidinkielenään puhuvat lasketaan hindin puhujiksi.

## Lähteet
Le Thillot

**Le Thillot** on kunta Koillis-Ranskassa Vosgesin departementissa Lorrainen alueella. Se on vanha kaivoskaupunki. 

## Kunnassa vaikuttaneita henkilöitä
*Jules Ferry, poliitikko ja koululaitoksen uudistaja. 
*Francois Remetter, 1950-luvulla pelannut Ranskan jalkapallomaajoukkueen maalivahti. 

## Aiheesta muualla

## Lähteet
Marian kieli

**Maria** eli **madiya** on Intiassa Maharashtran ja Chhattisgarhin osavaltioissa puhuttu dravidakieli. Se luokitellaan gondi-kielten ryhmään ja on läheistä sukua muun muassa gondille, dandami marialle, koyalle ja murialle.

Mariaa puhui vuonna 2000 äidinkielenään 165&nbsp;000 ihmistä.

## Lähteet
Servance

**Servance** on kunta Koillis-Ranskassa Haute-Saônen departementissa Franche-Comtén alueella. Kunnan läpi virtaavassa Ognonjoessa oleva 13-metrinen putous on näyttävä. Ognon on Saônejoen sivujoki. 

Kunta liittyi osaksi Servance-Miellinin kuntaa 1. tammikuuta 2017.

## Aiheesta muualla

## Lähteet
Plancher-les-Mines

**Plancher-les-Mines** on kunta Koillis-Ranskassa Haute-Saônen departementissa Franche-Comtén alueella. Kunta kuuluu Vogeesien vuoristoon, ja siellä sijaitsee tunnettu Planche des Belles Fillesin hiihtokeskus. Matkailu onkin kunnan tärkein elinkeino. 

## Aiheesta muualla

## Lähteet
Asuri

**Asuri** on austroaasialainen kieli, jota puhutaan Intiassa Jharkhandin, Chhattisgarhin, Länsi-Bengalin, Odishan ja Maharashtran osavaltioissa. Se luokitellaan mundakielten ryhmään ja on sukua muun muassa santalille, mundarille ja holle.

Asuria puhui vuonna 2007 äidinkielenään noin 7000 ihmistä. *[[Ethnologue]]n* mukaan vielä luokittelematon majhwarin kieli on mahdollisesti asurin murre, mikä nostaisi varmistuessaan asurin puhujamäärän moninkertaiseksi. Majhwaria puhuu vuoden 1995 tietojen mukaan äidinkielenään 34&nbsp;300 ihmistä.

Asuria kirjoitetaan devanagari-kirjaimistolla. Valtaosa asuria äidinkielenään puhuvista on lukutaidottomia.

## Lähteet
Tsintsillat (suku)

**Tsintsillat** (*Chinchilla*) on jyrsijäsuku, jonka lajeja tavataan luonnonvaraisena Andeilla Etelä-Amerikassa.

Sukuun kuuluu kaksi lajia: chinchilla (*Chinchilla lanigera*) ja *[[Chinchilla chinchilla]]*.

## Lähteet
Kameruninruostegueretsa

**Kameruninruostegueretsa** (*Piliocolobus preussi*) on *[[Piliocolobus]]*-sukuun kuuluva laji. Sitä tavataan Länsi-Kamerunissa ja pienessä osassa Kaakkois-Nigeriaa. Lajin kanta on vähentynyt viime aikoina pääasiassa laittoman metsästyksen vuoksi sekä elinympäristöjen häviämisen takia. Laji on äärimmäisen uhanalainen. Se on uhanalaisin afrikkalainen apina, ja niiden määrä on vähentynyt 80&nbsp;prosenttia viimeisen 30 vuoden aikana.

## Koko ja väritys
Kameruninruostegueretsa painaa noin 5–11 kilogrammaa, ja keskipituus on noin 56–63 senttimetriä, ja niiden häntä lisää pituutta noin 75 senttimetriä. Niiden turkin värityksessä vaihtelevat punaruskeat sävyt, joita on niiden vartalossa ja hännässä, rinta, vatsa ja raajat sisäpuolelta ovat vaaleita, selkä on punertavanruskea tai harmaanmusta. Naama on tummasävyinen, ja poskissa on punertavaa karvaa. Poikasten väritys on tumma, mutta vatsan puolelta ne ovat harmaita.

## Ravinto
Kameruninruostegueretsat viettävät suurimman osan ajasta sademetsän puiden latvoissa, ja ne käyvät maan pinnalla harvoin. Ne saavat pääasiallisen ravintonsa myös puista, ja se koostuu puiden lehdistä, joiden lisäksi ne syövät jonkin verran kukkia ja silmuja. Koska puiden lehdissä ei ole paljon ravinteita, niiden on syötävä paljon, jotta ne saisivat niistä riittävästi energiaa.

## Käyttäytyminen ja lisääntyminen
Kameruninruostegueretsat elävät 20–60 yksilön laumoissa, joskus lauman koko saattaa olla suurempi, noin 100 yksilöä. Laumoissa on tavallisesti useita uroksia, naaraita ja niiden poikasia. Naaraat synnyttävät yhden poikasen joka toinen vuosi, 5–6 kuukautta kestäneen tiineysajan jälkeen. Parittelua tapahtuu ympäri vuoden, mutta sadekautena eniten. Ennen parittelua niiden sukupuolielimiin ilmaantuu turvotusta ja punotusta ja ne yrittävät myös herättää urosten huomion.

## Lähteet

## Aiheesta muualla
* 
* 
* 
*
Meohang

**Meohang** eli **mewahang** on tiibetiläis-burmalainen kieli, jota puhuu 4&nbsp;650 ihmistä Kosin vyöhykkeellä Nepalin itäosassa. Se kuuluu kirantikielten itäiseen haaraan yhdessä muun muassa limbun ja bantawan kanssa. Meohangia kirjoitetaan devanagari-kirjaimistolla.

ISO 639 -standardissa meohang jaetaan kahdeksi kieleksi, itämeohangiksi (kielikoodi *emg*) ja länsimeohangiksi (*raf*), joista molemmilla on lisäksi omia murteita.

## Lähteet
Jäppilän kirkko

**Jäppilän kirkko** on Pieksämäen Jäppilässä sijaitseva puinen pitkäkirkko. Se on arkkitehti Ferdinand Öhmanin suunnittelema ja valmistui vuonna 1872. Kirkko on tornillinen pitkäkirkko, jonka pitkillä sivuilla on leveät poikkivarret. Kirkkosalissa on puinen taitekatto. Yksityiskohdat ja yleinen muotokieli muistuttaa varhaisen uusgoottilaisen kauden muita puukirkkoja.

Kirkon pinta-ala on 425 m2 ja siellä on istumapaikkoja 550 hengelle.

Kirkon alttaritaulu on vuodelta 1878 ja Fridolf Weurlanderin maalaama *Kristus ristillä*. Kirkon 22+4-äänikertaiset pneumaattiset urut ovat Kangasalan urkutehtaan valmistamat vuodelta 1948.

Kirkkoa on remontoitu vuosina 1917, 1927−1928, 1971 ja viimeksi 2013.

## Lähteet

## Aiheesta muualla
*
Ronchamp

**Ronchamp** on kunta Koillis-Ranskassa Haute-Saônen departementissa Franche-Comtén alueella. Kunnan nähtävyys on kappeli Notre Dame du Haut. Arkkitehti Le Corbusierin suunnittelema kappeli valmistui vuonna 1955. Se rakennettiin toisessa maailmansodassa tuhoutuneen kirkon paikalle. 

## Aiheesta muualla

## Lähteet
Weidendammer Brücke

**Weidendammer Brücke** on Spreejoen ylittävä silta Berliinin keskustassa. Friedrichstraße kulkee siltaa pitkin. Silta tunnetaan sen kaiteita koristavista valurautaisista Preussin vaakunakotkista.

Paikalla oli alkujaan nostosilta, joka tunnettiin ensin nimellä Dorotheenstädtische Brücke ja sen jälkeen Spandauische Brücke, sillä Berliinistä Spandauhun johtava tie kulki sen yli. Vuonna 1824 paikalle rakennettiin Manner-Euroopan ensimmäinen valuraudasta tehty silta, joka valmistettiin Englannissa ja kuljetettiin Berliiniin. Nykyinen silta valmistui vuosina 1895–1896. Se oli yksi harvoja Berliinin siltoja, jotka säilyivät ehjinä toisen maailmansodan läpi. Berliinin taistelun loppuvaiheessa monet saksalaiset yrittivät paeta puna-armeijan piirittämästä kaupungin keskustasta tämän sillan yli. Eräiden tietojen mukaan natsijohtaja Martin Bormann sai surmansa sillalla tällaisen yrityksen yhteydessä.

Itä-Saksasta vuonna 1976 karkotettu lauluntekijä Wolf Biermann sepitti sillasta ja sen rautakotkista kertovan kuuluisan laulun *Preußischer Ikarus*.

## Lähteet

## Aiheesta muualla
Magnolia (täsmennyssivu)

**Magnolia ** voi tarkoittaa:

*Magnoliat, kasvisuku
*Magnolia, vuoden 1999 elokuva
*Magnolia, väri
*1060 Magnolia, asteroidi

Paikkoja:
*Magnolia, kaupunki Yhdysvaltojen Arkansasissa
*Magnolia, kaupunki Yhdysvaltojen Delawaressa
*Magnolia, pikkukaupunki Yhdysvaltojen Iowassa
*Magnolia, pikkukaupunki Yhdysvaltojen Minnesotassa
*Magnolia, kaupunki Yhdysvaltojen Mississippissä
*Magnolia, hallintoalue Yhdysvaltojen New Jerseyssä
*Magnolia, kaupunki Yhdysvaltojen Pohjois-Carolinassa
*Magnolia, kylä Yhdysvaltojen Ohiossa
*Magnolia, kaupunki Yhdysvaltojen Texasissa
*Magnolia, kaupunki Yhdysvaltojen Wisconsinissa
Champagney (Haute-Saône)

**Champagney** on kunta itäisessä Ranskassa Haute-Saônen departementissa Franche-Comtén alueella. Kunta sijaitsee hiilikaivosalueella ja hiiltä on louhittu alueella 1700-luvulta saakka. Kaivostyö oli 1700-luvun lopulla raskasta ja huonosti palkattua. Siitä huolimatta vuonna 1789 kunnan asukkaat äänestivät orjuuden lakkauttamisen puolesta, ja he lähettivät äänestyspäätöksensä kuningas Ludvig XVI:lle. Vuonna 1971 kuntaan perustettiin museo *Maison de la Négritude* kunnioittamaan tätä tekoa. 

## Aiheesta muualla

## Lähteet
Montferrand-le-Château

**Montferrand-le-Château** on kunta itäisessä Ranskassa Doubsin departementissa Franche-Comtén alueella. Kunnassa on 1000-luvulta peräisin olevan linnan, Château de Montferrand-le-Château, rauniot. Linna kuului Montferrandin suvulle, joka omisti Doubsissa useita linnoja. 

## Aiheesta muualla

## Lähteet
Calum Chambers

**Calum Chambers** (s. 20. tammikuuta 1995 Petersfield, Englanti) on englantilainen jalkapalloilija, joka edustaa Englannin Valioliigan Aston Villaa. Hän on pelipaikaltaan laitapuolustaja.

Chambers siirtyi Arsenaliin heinäkuussa 2014 Southamptonista, jossa pelasi edellisellä kaudella 22 valioliigattelua. Hän oli heti elokuussa 2014 voittamassa FA Community Shieldiä. Hän pelasi neljä ensimmäistä ottelua Arsenalin voittaessa FA Cupin 2015. Kauden 2016–2017 hän pelasi lainasopimuksella Middlesbrough'ssa tehden 24 valioliigaottelussa yhden maalin ja kauden 2018–2019 hän oli lainalla Fulhamissa, jossa viimeisteli 31 Valioliigan ottelussa kaksi maalia. Arsenalissa hän pelasi kaikkiaan 74 valioliigaottelua, joissa teki kolme ja syötti neljä maalia. Mestarien liigassa hän pelasi kahdeksan ja Eurooppa-liigassa 17 ottelua. Tammikuussa 2022 hän siirtyi Aston Villaan, jossa hän on kauden 2023–2024 loppuun mennessä pelannut Valioliigassa 30 ottelua ja tehnyt niissä yhden maalin. Konferenssiliigassa hän on pelannut kaksi ottelua.

Chambers on pelannut Englannin jalkapallomaajoukkueessa kolme ottelua, kaikki vuonna 2014.

## Lähteet
Guineanruostegueretsa

**Guineanruostegueretsa** eli **guineangueretsa** eli **ruostegueretsa** (*Piliocolobus badius*) on *[[Piliocolobus]]*-sukuun kuuluva apinalaji. Yksilön pituus ilman häntää on 45–67&nbsp;cm ja hännän pituus on 52–80&nbsp;cm. Naaras painaa 6,8–9,1&nbsp;kg ja uros 9,1–12,2&nbsp;kg. Lajia tavataan läntisessä Afrikassa vanhoissa sademetsissä. Naaras synnyttää yhden poikasen kerrallaan joka toinen vuosi. Naaraan tiineys kestää noin puoli vuotta. Guineanruostegueretsa oleskelee enimmäkseen korkealla puustossa ja laskeutuu harvoin maahan. Se käyttää häntäänsä apuna tasapainoiluun puissa. Laji muodostaa noin 20 yksilön laumoja. Guineanruostegueretsa syö enimmäkseen lehtiä ja jonkin verran myös kasvien versoja, hedelmien raakileita ja siemeniä. Laji on erittäin uhanalainen.

## Lähteet

## Aiheesta muualla
* http://www.arkive.org/western-red-colobus/procolobus-badius
Q-dance

**Q-dance** on alankomaalainen yritys joka järjestää raskaamman elektronisen tanssimusiikin tapahtumia. Raskaamman tanssimusiikin päätyylilajeja ovat mm. hardcore, hardstyle, dubstyle, techno ja hardhouse. Tunnetuimpia Q-dance tapahtumia ovat Defqon 1 festival, Q-BASE, Qlimax ja X-Qlusive. Q-dancen järjestämät tapahtumat tunnetaan niiden nimessä esiintyvästä "Q" kirjaimesta. Q-dancen logo perustuu virtanapin kuvakkeeseen joka 120-astetta oikealle käännettäessä muodostaa "Q" kirjaimen.

## Aiheesta muualla
*Q-dance: A 10-year retrospective
Hamburger Bahnhof

**Hamburger Bahnhof** on Berliinissä sijaitseva entinen rautatieasema, joka toimii nykyisin Nationalgalerien kokoelmien nykytaidetta esittelevänä museona. Museon virallinen nimi on **Hamburger Bahnhof – Museum für Gegenwart** eli ”nykyhetken museo”. Se sijaitsee Moabitin kaupunginosassa Invalidenstrassen varrella, aivan Berliini–Spandau-kanavan vierellä.

Arkkitehti Friedrich Neuhausin suunnittelema asemarakennus rakennettiin vuosina 1845–1847, ja se toimi Hampuriin johtavan radan pääteasemana. Se on ainoa nykypäiviin säilynyt Berliinin vanhoista pääteasemista. Junaliikenteen kasvun seurauksena asema kävi pian liian ahtaaksi, ja rakennuksen käyttö rautatieasemana lopetettiin jo vuonna 1884. Rakennus oli sen jälkeen 20 vuoden ajan asuin- ja toimistokäytössä, kunnes se muutettiin vuonna 1904 liikenne- ja rakennusmuseoksi. Uudet siipirakennukset valmistuivat vuosina 1909 ja 1916. 

Rakennus vaurioitui toisen maailmansodan pommituksissa vuonna 1943. Se jäi sodan jälkeen täpärästi Länsi-Berliinin puolelle aivan Berliinin muurin tuntumaan ja oli siksi 1980-luvulle saakka käyttämättömänä. Rakennus kunnostettiin vuosina 1984–1987 Berliinin kaupungin 750-vuotisjuhlia varten, ja seuraavana vuonna kaupunki luovutti sen Preussin kulttuuriperinnön säätiön haltuun. Kaupungin yhdistymisen jälkeen rakennus muutettiin taidemuseoksi arkkitehti Josef Paul Kleihuesin suunnitelmien mukaan, ja se avattiin marraskuussa 1996.

Museon kokoelmien pääosan muodostaa taiteenkeräilijä Erich Marxin yksityiskokoelma, johon kuuluu paljon tunnettujen nykytaiteilijoiden teoksia. Edustettuina ovat muun muassa Joseph Beuys, Robert Rauschenberg, Anselm Kiefer, Thomas Struth, Rachel Whiteread ja Andreas Gursky. Kokoelmia on 2000-luvulla laajennettu ostojen avulla. Maailman suurin yksityinen nykytaiteen kokoelma Friedrich Christian Flick Collection on ollut vuodesta 2004 lähtien museolla pitkäaikaisessa lainassa.

## Lähteet

## Aiheesta muualla

*Museon kotisivu 
*Hamburger Bahnhof   Denkmale in Berlin: Denkmaldatenbank
Liesle

**Liesle** on kunta itäisessä Ranskassa Doubsin departementissa Franche-Comtén alueella. Kunnan kuuluisin asukas Félix Gaffiot tuli tunnetuksi tekemästään Latina-ranska-sanakirjasta. 

## Aiheesta muualla

## Lähteet
Invalidenstrasse

**Invalidenstrasse** (*Invalidenstraße*) on noin kolme kilometriä pitkä katu Berliinin keskustassa Mitten ja Moabitin kaupunginosien alueella, Spreejoen pohjoispuolella. Se sai nimensä Fredrik Suuren vuonna 1748 perustaman Invalidenhaus-nimisen sotainvalidisairaalan mukaan. Katu yhdisti aikoinaan Berliinin kolme tärkeää rautatieasemaa: pohjoisen aseman, Hampurin aseman ja nykyisen Berliinin päärautatieaseman.

Kadun varrella sijaitsevat muun muassa luonnontieteellinen museo Museum für Naturkunde, nykyisin taidemuseona toimiva entinen rautatieasema Hamburger Bahnhof sekä Charitén sairaala. Kylmän sodan aikana Berliinin muuri katkaisi kadun Berliini–Spandau-kanavan ylittävän sillan kohdalla ja kadun läntisin pää jäi Länsi-Berliinin puolelle. Sillalla ollut raja-asema oli yksi ensimmäisistä, jolle ihmisjoukot vyöryivät, kun raja avattiin 9. marraskuuta 1989. Viereisessä Invalidenpark-puistossa on nykyisin tapahtumasta muistuttava suuri suihkukaivomuistomerkki.

## Lähteet

## Aiheesta muualla
Elgin

**Elgin** on usean paikan nimi:

*Elgin, kaupunki Skotlannissa
*Elgin, kunta Quebecissa
*Elgin, kaupunki Yhdysvaltojen Etelä-Carolinassa
*Elgin, kaupunki Yhdysvaltojen Illinois'ssa
*Elgin, kaupunki Yhdysvaltojen Iowassa
*Elgin, pikkukaupunki Yhdysvaltojen Kansasissa
*Elgin, kaupunki Yhdysvaltojen Minnesotassa
*Elgin, kaupunki Yhdysvaltojen Nebraskassa
*Elgin, kaupunki Yhdysvaltojen Pohjois-Dakotassa
*Elgin, kaupunki Yhdysvaltojen Oklahomassa
*Elgin, kaupunki Yhdysvaltojen Oregonissa
*Elgin, kaupunki Yhdysvaltojen Texasissa
Arc-et-Senans

**Arc-et-Senans** on kunta itäisessä Ranskassa Doubsin departementissa Franche-Comtén alueella. Kunnan tärkein nähtävyys on Arc-et-Senans’n kuninkaallinen suolatehdas, joka kuuluu Unescon maailmanperintöluetteloon. 

## Aiheesta muualla

## Lähteet
Märkisches Museum

**Märkisches Museum** on Berliinissä toimiva museo. Se on Berliinin kaupungin ja sitä ympäröivän Brandenburgin alueen historiaa esittelevä museo, jota ylläpitää Berliinin kaupunginmuseon säätiö (*Stiftung Stadtmuseum Berlin*). Museon nimi tarkoittaa ”Markin museota”, mikä viittaa historialliseen *Mark Brandenburgiin* eli Brandenburgin rajakreivikuntaan. Museorakennus sijaitsee Mitten kaupunginosassa Spreejoen etelärannalla.

Museo perustettiin vuonna 1874 ja se toimi alkuun Berliinin historiallisessa luostarikorttelissa sijaitsevassa Podewilsin palatsissa. Sen nykyinen rakennus valmistui vuosina 1901–1907 Berliinin kaupunginarkkitehti Ludwig Hoffmannin suunnittelemana. Punatiilinen rakennus yhdistelee uusgotiikkaa ja uusrenessanssia, ja sen eri osissa voi nähdä arkkitehtonisia vaikutteita Brandenburgin alueen keskiaikaisista linnoista ja kirkoista. Esimerkiksi aumakattoinen torni muistuttaa Wittstockin piispanlinnan tornia, julkisivun goottilaiset ornamentit ja pääoven vierellä seisova Roland-patsas puolestaan Brandenburg an der Havelin Katariinankirkkoa. Rakennus vaurioitui toisessa maailmansodassa, mutta vauriot korjattiin vuosina 1953–1958. Rakennusta restauroitiin uudelleen 1996–2001.

Museossa on esillä muun muassa keskiaikaista kirkkotaidetta ja aseita. Yksi esineistä on Brandenburgin portin päällä seisoneen alkuperäisen nelivaljakkopatsaan yhden hevosen pää, joka on ainoa alkuperäisestä veistoksesta säilynyt osa. Museossa on myös Anton von Wernerin ja Edvard Munchin maalauksia. Museorakennus on samalla vuonna 1995 perustetun kaupunginmuseon säätiön päätoimipiste. Säätiön alaisuuteen kuuluu useita museoina toimivia historiallisia rakennuksia Berliinissä.

Museon takana olevassa  Köllnischer Park -puistossa pidetään kaupungin symboleina kahta elävää karhua. Karhulinna rakennettiin 1930-luvulla.

## Lähteet

## Aiheesta muualla

*Museon kotisivu
Barberinin metroasema

**Barberinin metroasema** on Trevin kaupunginosassa, Roomassa, Italiassa sijaitseva metroasema. Se kuuluu linja A:han, joka avattiin vuonna 1980. Asema sijaitsee Piazza Barberinin alla.

## Lähteet
Soul food

**Soul food** () on afroamerikkalaisesta ruokakulttuurista käytetty nimitys. Yleisimpiä soul-ruokia ovat hominy, lehmänpapu, uppopaistettu kana, maissintähkät, siansorkat, voimakkaasti maustettu grillattu liha tai kala sekä juustokakku. Yleisimpiä soul-ruoka-aineita ovat maissileipä, kana, sianliha ja laardi, monni, riisi, siirappi, okra, bataatti, vesimeloni ja pavut. Grillaus on suosittu tapa valmistaa ruoka.

Soul food sai nimensä vuonna 1964 mustan kulttuurin esiintulon aikaan suositusta soulmusiikista. Ruokaperinne oli syntynyt jo kauan tätä aiemmin Etelävaltioiden maaseudulla, jonka mustan väestön yksinkertainen ruokakulttuuri perustui mustien orjien vaatimattomaan ruokavalioon 1800-luvun alkupuoliskolla. Ruokakulttuuri levisi etelästä pohjoisiin osavaltioihin mustan väestön muuttoliikkeen myötä.

## Lähteet

## Aiheesta muualla
Cinnamon Hearts (kappale)

**Cinnamon Hearts** on ranskalais-suomalaisen Eva & Manu -popduon kappale, joka julkaistiin duon saman nimisen studioalbumin ensimmäisenä singlenä 13. kesäkuuta 2014. Kappaleen ovat säveltäneet ja sanoittaneet Eva Louhivuori sekä Emmanuel Laudic ja sen on tuottanut Tuomo Prättälä. Kappale on oodi ystävyydelle ja sen kauneudelle sekä hyväntuulisudelle.

Kappaleen virallinen musiikkivideo julkaistiin duon virallisella YouTube-kanavalla 27. kesäkuuta 2014. Julkaisunsa jälkeen ”Cinnamon Hearts” on noussut parhaimmillaan 47:nneksi soitetuimmaksi radiokappaleeksi.

## Kappaleet
#

## Listasijoitukset

## Lähteet
Funkturm

**Funkturm** on Berliinissä sijaitseva radiomastoksi rakennettu torni ja yksi kaupungin maamerkeistä. Teräsristikkotorni on antenneineen 150 metriä korkea ja muistuttaa ulkonäöltään etäisesti Pariisin Eiffel-tornia. Tornissa on näköalatasanne 126 metrin ja näköalaravintola 55 metrin korkeudella. Ilman antennia tornin korkeus on 147 metriä. Teräsrakennelma painaa 400 tonnia ja perustukset 220 tonnia. Funkturm sijaitsee Westendin kaupunginosassa keskustan länsipuolella, lähellä Theodor-Heuss-Platzia.

Funkturm rakennettiin vuoden 1926 Saksan kolmansien kansainvälisten radiomessujen yhteydessä. Sen suunnitteli Heinrich Straumer. Rakentaminen alkoi marraskuussa 1924 ja torni avattiin 3. syyskuuta 1926. Tornissa on ainutlaatuiset posliiniset perustukset, jotka toimivat eristeinä. Tornin ympärille rakennettiin 1920-luvulta alkaen Berliinin messualue ja kaupungin radiotalo. Kranaatit tuhosivat yhden tornin päätuista vuoden 1945 Berliinin taistelun yhteydessä, mutta torni pysyi pystyssä.

Tornin huipulla oli alun perin 3&nbsp;000 watin lampulla varustettu majakka, joka ohjasi Berliiniin saapuvia lentokoneita, mutta se on sittemmin poistettu. Funkturmista lähetettiin vuonna 1929 Saksan ensimmäiset televisiokuvat ja vuonna 1935 maailman ensimmäinen säännöllinen televisiolähetys. Tornista ei enää lähetetä tavallisia televisio- tai radiolähetyksiä, mutta se toimii edelleen muun muassa poliisiradion paikallisena lähettimenä ja matkapuhelinverkon tukiasemana.

Tornissa on vuodesta 1926 alkaen käynyt noin 17 miljoonaa vierailijaa. Näköalatasanteelle mahtuu kerrallaan enintään 45 ihmistä ja sinne vie vain yksi hissi. Rakennus suojeltiin vuonna 1966.

Berliiniläiset tuntevat tornin lempinimellä *Langer Lulatsch*.

## Lähteet

## Aiheesta muualla

*Funkturm-messeberlin.de
Liuskeorneero

**Liuskeorneero** (*Synallaxis brachyura*) on orneeroiden heimoon kuuluva varpuslintu.

## Levinneisyys
Liuskeorneeroa tavataan Perun luoteiskolkasta Ecuadorin, Kolumbian, Panaman, Costa Rican ja Nicaraguan kautta Hondurasiin ulottuvalla alueella. Lajia on kuvattu yleiseksi, ja se on runsastumassa. Se on luokiteltu elinvoimaiseksi.

## Lähteet
Mustanaamaorneero

**Mustanaamaorneero**, aikaisemmalta nimeltään **mustaokapyrstö** (*Synallaxis tithys*) on orneeroiden heimoon kuuluva varpuslintu.

## Levinneisyys
Mustanaamaorneeroa tavataan pienellä alueella Ecuadorissa ja Perussa. Lajin populaatioksi arvioidaan 3&nbsp;500–15&nbsp;000 yksilöä. Sitä uhkaa elinympäristöjen tuhoutuminen, ja laji luokiteltiin vuonna 2017 vaarantuneeksi. Aiemmin sitä oli pidetty erittäin uhanalaisena, mutta mahdollinen elinympäristö arvioitiin vuonna 2016 aiempaa laajemmaksi.

## Lähteet
Eclipse (huvijahti)

**M/Y Eclipse** on Blohm + Vossin rakentama suuri huvijahti, jonka omistaa venäläinen miljardööri Roman Abramovitš. Laivan ulko- ja sisätilat on suunnitellut Terence Disdale Design. Alus luovutettiin Abramovitšille 9. joulukuuta 2010. Eclipse on maailman toiseksi suurin huvijahti Azzamin ollessa sitä 17,3 metriä pidempi. Laivan hinnaksi on arvioitu 340 miljoonaa euroa. Arviot kuitenkin vaihtelevat, ja joissakin lähteissä hinnaksi mainitaan suurempia summia, jopa 780 miljoonaa euroa.

## Ominaisuudet

*Eclipse*ssä on kaksi helikopterikenttää, 24 vierashyttiä, kaksi uima-allasta, useita poreammeita ja disco. Laiva on varustettu myös kolmella veneellä ja pienellä sukellusveneellä, joka kykenee sukeltamaan 50 metriin. Laivalla on 70-henkinen miehistö vastaamassa laivan ohjauksesta ja vieraiden palvelusta.

Turvallisuussyistä laivassa on myös hälytinjärjestelmä. Lehdistön mukaan laivasta löytyy armeijatason ohjussuojaus sekä paparazzeilta suojaava, kameroita häiritsevä laserjärjestelmä, mutta sen toiminta on kyseenalaistettu.

Laiva on vuokrattavana 1,24 miljoonan euron viikkohintaan SuperYachtsMonaco-yrityksen kautta, mutta *Motor Boat & Yacht Magazine* uskoo, että aluksen listaaminen vuokrattavaksi olisi vain keino välttää verotusta Euroopassa (vuokrattavana olevasta huvijahdista ei tarvitse maksaa kiinteistöveroa).

## Kuvia

Eclipse yacht landing boat.jpg|Yksi Eclipsen veneistä ollaan lähettämässä.
RK 1009 9898 Yacht Eclipse.jpg|Eclipse Blohn + Vossin telakalla
Yacht Eclipse Hamburg Harbour Blohm Voss 20090801.JPG| Eclipse telakalla Hampurissa
MS Eclipse pier 88 cloudy jeh.jpg | Eclipse New Yorkissa.


## Lähteet
Deutsches Technikmuseum

**Deutsches Technikmuseum Berlin** (**DTMB**) on Berliinissä toimiva suuri tekniikan museo. Se sijaitsee Kreuzbergin kaupunginosassa Landwehrkanalin eteläpuolella. Museon nimi oli vuoteen 1996 **Museum für Verkehr und Technik**.

Museo perustettiin vuonna 1982. Se toimii pääosin vuonna 1908 rakennetussa rakennusryhmässä, joka liittyi aikoinaan Anhalter Bahnhof -rautatieasemaa ympäröineeseen teollisuusalueeseen. Rakennuskokonaisuus käsittää entisiä veturitalleja, kauppahalleja, kylmävarastoja, myllyjä, työpajoja ja panimon. Museon yhteydessä on puisto, jossa on kaksi tuulimyllyä, vesimylly, panimo ja sepänpaja. Berliinissä oli toiminut 1800-luvun lopulta alkaen useitakin tekniikkaa esitelleitä museoita, mutta pääosa niistä tuhoutui toisessa maailmansodassa, joten Deutsches Technikmuseum perustettiin jatkamaan niiden perintöä.

Museossa on näytteillä paljon erilaisia laitteita, kulkuneuvoja ja tehdaskoneita, joista monet ovat edelleen toiminnassa. Museo esittelee havainnollisesti myös monenlaisia tieteellisiä kokeita. Näyttelyesineisiin kuuluvat saksalaisen tietokonesuunnittelun pioneerin Konrad Zusen tietokonemallit ensimmäisestä eli Z1:stä aina Z31:een kaikkine lisälaitteineen. Osa on Zusen myöhemmin museota varten rakentamia kopioita, sillä alkuperäiset tuhoutuivat sodassa. Museon kokoelmissa on myös monia hyvin suuria näyttelyesineitä, kuten yli 40 lentokonetta. Vuonna 2003 valmistui museon uusi päärakennus, jonka sisäänkäynnin katolla on Berliinin ilmasillan ajoilta tuttu Douglas C-47 -kone. Museon yhteydessä toimiva suuri kirjasto avattiin yleisölle vuonna 2002.

## Lähteet

## Aiheesta muualla

*Museon kotisivu
Pitkänokkaorneero

**Pitkänokkaorneero** (*Synallaxis propinqua*) on orneeroiden heimoon kuuluva varpuslintu.

## Levinneisyys
Pitkänokkaorneeroa tavataan Boliviassa, Brasiliassa, Ecuadorissa, Kolumbiassa, Perussa ja Ranskan Guayanassa. Lajia on kuvattu yleiseksi, mutta laikuttaisesti esiintyväksi. Se on luokiteltu elinvoimaiseksi.

## Lähteet
Roraimanorneero

**Roraimanorneero** (*Synallaxis macconnelli*) on orneeroiden heimoon kuuluva varpuslintu.

## Levinneisyys
Roraimanorneeroa tavataan Brasiliassa, Ranskan Guianassa, Guyanassa, Surinamessa ja Venezuelassa. Lajia on kuvattu melko yleiseksi, ja sen kanta on vakaa. Se on luokiteltu elinvoimaiseksi.

## Lähteet
Nokipöyhijäorneero

**Nokipöyhijäorneero** (*Synallaxis moesta*) on orneeroiden heimoon kuuluva varpuslintu.

## Levinneisyys
Nokipöyhijäorneeroa tavataan Kolumbiassa, Ecuadorissa ja Perussa. Lajia uhkaa metsien häviäminen, ja se on luokiteltu elinvoimaiseksi.

## Lähteet
Ephraim-palatsi

**Ephraim-palatsi** () on Berliinin Nikolaiviertelin alueella sijaitseva historiallinen rokokootyylinen kaupunkitalo.

Paikalla sijaitsi alkujaan pieni apteekkirakennus, jonka arkkitehti Friedrich Wilhelm Diterichs muutti vuosina 1762–1766 edustavaksi taloksi Preussin hovin jalokivikauppiaana toimineelle juutalaiselle pankkiirille Veitel Heine Ephraimille. Tyylikästä nelikerroksista rakennusta ylistettiin Berliinin kauneimmaksi kadunkulmaukseksi. Julkisivussa on monia koristeellisia yksityiskohtia, kuten filigraanitekniikalla tehdyt kullatut parvekkeenkaiteet, toscanalaistyylisillä kaksoispylväillä tuettu portiikki, suurilla pilastereilla koristeltu pohjakerros sekä hiekkakivestä veistetyillä maljakoilla koristeltu kattobalustradi. Myös sisätilojen salit olivat vastaavasti koristellut. Yhdessä toisen kerroksen huoneessa katto on kopio Andreas Schlüterin Wartenbergin palatsiin tekemästä barokkityylisestä katosta. Talo oli vuoteen 1823 Ephraimin suvun omistuksessa.

Alkuperäinen Ephraim-palatsi purettiin vuonna 1936 uuden Mühlendammin sillan laajennustöiden tieltä, mutta julkisivu säilöttiin Weddingissä sijainneeseen varastoon 3000 palaseen purettuna. Länsi-Berliinin viranomaiset suunnittelivat vuonna 1982 talon uudelleenrakentamista Kreuzbergiin, mutta idea ei toteutunut. Kun koko sodassa tuhoutunutta Nikolaiviertelin aluetta rakennettiin 1980-luvulla kopioksi alkuperäisestä, Länsi-Berliini päätti lähestyvien Berliinin 750-vuotisjuhlien kunniaksi lahjoittaa edelleen varastossa olleet julkisivun palaset Itä-Berliinin kaupungille osana Itä- ja Länsi-Saksan välistä kulttuurivaihtoa, jotta talo voitaisiin pystyttää uudelleen alkuperäiselle paikalleen. Uudelleenrakentaminen tapahtui 1985–1987. Kaikki alkuperäiset osat eivät olleet selvinneet pitkästä varastoinnista, ja osa jouduttiin korvaamaan uusilla. Myös sisäosat rakennettiin kopioksi alkuperäisistä. Rakennus tehtiin muutaman metrin päähän alkuperäisestä sijainnistaan. Ephraim-palatsi on nykyään Berliinin kaupunginmuseon käytössä.

## Lähteet

## Aiheesta muualla
Pennantinruostegueretsa

**Pennantinruostegueretsa** (*Piliocolobus pennantii*) on *[[Piliocolobus]]*-sukuun kuuluva laji. Sillä on muiden suvun lajien tapaan pieni pää, pyöreä vatsa ja pitkä selkä. Sen raajat ovat pitkät. Laji muodostaa 12–82 yksilön laumoja. Se hyppää taitavasti suurtenkin puustossa olevien aukkojen yli. Pennantinruostegueretsaa esiintyy joillakin alueilla Keski-Afrikan läntisessä osassa. Naaraan tiineys kestää noin 4–5 kuukautta ja poikasia syntyy yksi kerrallaan. Pennantinruostegueretsa syö lehtiä, kukkia, siemeniä ja hedelmiä. Laji on äärimmäisen uhanalainen. 

## Lähteet

## Aiheesta muualla
* http://eol.org/pages/31193/details 
* http://bioko.org/wildlife/pennantii  
* http://animaldiversity.ummz.umich.edu/accounts/Piliocolobus-pennantii
Storm Warren

**Storm Warren** (s. 4. marraskuuta 1988 Monroe, Louisiana) on yhdysvaltalainen koripalloilija, pelipaikaltaan laituri. Hän edusti kaudella 2013–2014 Suomen Korisliigassa pelannutta Namika Lahtea.

Warren pelasi yliopistokoripalloa Louisianan osavaltionyliopistossa ennen siirtymistään ammattilaiseksi Eurooppaan. Hän pelasi kauden Alankomaissa ja saapui tämän jälkeen Suomeen, Namika Lahden Korisliigajoukkueeseen. Warren sijoittui Korisliigan runkosarjassa levypallotilaston viidenneksi 8,91 levypallolla ottelua kohden, samoin tehoindeksissä. Torjuntatilastossa Warren sijoittui runkosarjassa toiseksi Mike Morrisonin jälkeen 1,41 torjunnalla ottelua kohden. Namika selviytyi pudotuspeleihin, joiden puolivälierissä se kohtasi lopulta mestaruuden voittaneen Tampereen Pyrinnön. Namika hävisi ottelusarjan voitoin 3–1, ja joukkueen ainoassa voitossa Warren pelasi hyvän ottelun 26 pisteellä ja 15 levypallolla. Seuraavaksi kaudeksi Warren siirtyi Ranskan toiseksi korkeimmalla sarjatasolla pelanneeseen Nantesiin.

## Lähteet
* Storm Warren  Suomen Koripalloliitto
* Profiili eurobasket.com 

### Viitteet
Piazza Barberini

**Piazza Barberini** on aukio Rooman keskustassa, Italiassa. Aukion keskellä sijaitsee Berninin suunnittelema vuonna 1642 valmistunut Fontana del Tritone -niminen suihkulähde. Piazzan alapuolella sijaitsee Barberinin metroasema.

## Lähteet
Ollaanko tämä kesä näin?

”**Ollaanko tämä kesä näin?**” on Olavi Uusivirran kappale hänen kuudennelta studioalbumilta, *[[Ikuiset lapset]]*. Kappale julkaistiin albumin kolmantena singlenä 27. kesäkuuta 2014. Kappaleen on säveltänyt ja sanoittanut Uusivirta itse.

Single julkaistiin 300 kappaleen rajoitettuna 7"-vinyylisinglepainoksena, joista jokainen oli artistin itse numeroima. Singlen B-puolena on Uusivirran maaliskuussa 2012 julkaistulle *[[Elvis istuu oikealla]]* -albumille äänitetty, mutta vasta helmikuussa 2013 julkaistulle *[[27 suosikkia]]* -kokoelmalle sisältynyt ”Minä tahdon ponin” -kappale, joka on myös Uusivirran tekemä.

18. kesäkuuta 2014 Uusivirran Vevo-kanavalla YouTubessa julkaistiin kappaleen musiikkivideo, jonka on ohjannut Mirkka Kallio. ”Ollaanko tämä kesä näin?” on julkaisunsa jälkeen noussut parhaimmillaan 59:nneksi soitetuimmaksi radiokappaleeksi. Kesäkuussa 2025 kappale nousi sijalle 11. Suomen virallisella singlelistalla.

## Kappaleet
#
#

## Listasijoitukset

## Lähteet
Rossini (täsmennyssivu)

**Rossini** voi tarkoittaa ainakin seuraavia:

* Andrea Rossini (s. 1990), italialainen jalkapallomaalivahti
* Fausto Rossini (s. 1978), italialainen jalkapalloilija
* Gioachino Rossini (1792–1868), italialainen säveltäjä
* Giuseppe Rossini (s. 1986), italialais-belgialainen jalkapalloilija
* Luigi Rossini (1790–1857), italialainen kuvataiteilija
* Stefano Rossini (s. 1971), italialainen jalkapalloilija.
Mikkelin Pitäjänkirkko

**Mikkelin Pitäjänkirkko** (vuoteen 2013 **Mikkelin maaseurakunnan kirkko**) on Mikkelissä sijaitseva puukirkko. Kirkon on suunnitellut arkkitehti Charles Bassi ja se valmistui 1817. Kirkko on Suomen suurimpia puukirkkoja ja malliltaan kaksoisristikirkko, jonka pohjapiirroksessa on kaksi ristiä päällekkäin. Alttaritaulu on Amélie Lundahlin tekemä jäljennös Pierre-Paul Prud’honin maalaamasta taulusta, joka kuvaa Kristusta ristillä.

Kirkko tunnettiin vuoteen 2013 asti Mikkelin maaseurakunnan kirkkona. Maaseurakunnan yhdistyttyä uuteen Mikkelin tuomiokirkkoseurakuntaan kirkko nimettiin Mikkelin Pitäjänkirkoksi.

## Hautausmaa ja läheiset rakennukset

Kirkon pohjoispuolella on kahdeksankulmainen kellotapuli, joka edustaa itäsuomalaista tapulityyppiä. Tapuli on rakennettu Matti Salosen johdolla vuonna 1815.

Kirkkotarhassa kirkon kaakkoispuolella sijaitsee sankarihauta-alue, jonka pronssinen sankaripatsas *Velvollisuus* on Kalervo Kallion suunnittelema vuodelta 1959.

Kirkon luoteispuolella sijaitsee edelleen käytössä oleva hautausmaa. Lounaispuolella sijaitseva kivinen pitäjänmakasiini vuodelta 1848 on muutettu Suur-Savon museoksi vuosina 1959-1960. Kirkonmäellä oleva entinen pitäjäntupa toimi maalaiskunnan kunnantalona vuoteen 1912 asti. Kirkon itäpuolella on kiviaidan ympäröimä vanha hautausmaa, joka on perustettu vuonna 1817.

## Katso myös
* Mikkelin pitäjän vanha kirkko

## Lähteet

## Aiheesta muualla

* 
* Mikkelin maaseurakunnan kirkko, Suomen Kuvalehti, 02.02.1929, nro 5, s. 14, Kansalliskirjaston digitaaliset aineistot
Jaraun Burrows

**Jaraun Burrows** (s. 4. syyskuuta 1985 Nassau) on bahamalainen koripalloilija, pelipaikaltaan iso laitahyökkääjä tai sentteri. Hän edusti kaudella 2013–2014 Suomen Korisliigassa pelannutta Tapiolan Honkaa. Burrows on pelannut myös Bahaman maajoukkueessa.

Burrows pelasi yliopistokoripalloa Indiana-Purduessa. Hän on pelannut urallaan Yhdysvalloissa, Slovakiassa, Ruotsissa ja kaksi kautta Sveitsissä. Suomessa hän pelasi kauden 2013–2014 Tapiolan Hongassa. Korisliiga-kaudellaan Burrows oli runkosarjan tarkin kahden pisteen heittojen heittäjä onnistumisprosentin oltua 64,39. Runkosarjan levypallotilastossa hän sijoittui neljänneksi ottelukohtaisella keskiarvollaan 9,6. Lisäksi Burrows voitti runkosarjan tehoindeksitilaston. Honka selviytyi pudotuspeleihin, joissa putosi puolivälierissä.

Kesällä 2014 Burrows siirtyi ruotsalaiseen LF Basket Norrbotteniin.

## Lähteet
* Jaraun Burrows  Suomen Koripalloliitto
* Profiili eurobasket.com 

### Viitteet
Zhou Yongkang

**Zhou Yongkang** on kiinalainen poliitikko, sekä entinen kommunistisen puolueen politbyroon pysyväiskomitean jäsen ja maan ylin turvallisuusjohtaja. Hän jäi eläkkeelle vuonna 2012. Viranomaiset kertoivat heinäkuussa 2014 aloittaneensa tutkimaan syytöksiä Zhoun epäillystä vakavasta puoluekurin rikkomisesta, jolla viitataan yleensä korruptioon.

## Elämäkerta
Yongkang syntyi Wuxin kaupungissa Jiangsun maakunnassa Itä-Kiinassa vuonna 1942. Hän liittyi kommunistipuolueeseen vuonna 1962 ja valmistui Pekingin petrooli-instituutista vuonna 1966 erikoistuen maaöljyn geofysiseen kartoitukseen ja etsintään. Seuraavien 32 vuoden ajan Yongkang työskenteli Kiinan öljyteollisuudessa nousten lopulta China National Petroleum Corporationin johtoon vuonna 1998. Vuosina 1999-2002 hän toimi puoluesihteerinä Sichuanin maakunnassa. Sichuanissa hänet on liitetty paikalliseen liikemies Liu Haniin, joka teloitettiin helmikuussa 2015 "mafiatyylisten" rikosten ja murhien järjestämisestä.

Vuonna 2002 Yongkang nimitettiin politbyroohon ja myöhemmin samana vuonna hänestä tuli julkisen turvallisuuden ministeri. Vuonna 2007 hänet ylennettiin keskuskomitean politbyroon pysyvän komitean jäseneksi. Pysyvä komitea on Kiinan ylin päätöksiä tekevä elin. Virkakaudellaan hän toimi muun muassa Tiibetin ja Xinjiangin levottomuuksien hallinnassa. Yongkangilla oli läheiset yhteydet Bo Xilain kanssa, joka sittemmin pidätettiin. Xilai joutui oikeuteen ja oikeudenkäynnin aikana elokuussa 2013 hän kertoi menettelystään tapauksessa, jossa poliisijohtaja Wang Lijun loikkasi Yhdysvaltojen konsulaattiin. Xilai kertoi saaneensa ohjeistuksen poliittisten ja lakiasioiden komissiolta, jonka johdossa Yongkang tuolloin toimi.

Yongkang pidätettiin ja erotettiin puolueesta joulukuussa 2014 kommunistisen puolueen suorittamien tutkimusten jälkeen puoluekurin rikkomisen takia. Termiä on yleensä käytetty korruptioepäilyistä. Sittemmin syytteet tarkentuivat koskemaan epäilyjä lahjuksista, vallan väärinkäytöstä ja valtionsalaisuuksien vuotamisesta.

## Yksityiselämä
Zhou Yongkang on ollut naimisissa kaksi kertaa. Zhou Bin, Yongkangin poika hänen ensimmäisen vaimonsa kautta, on tunnettu öljy- ja kaasuteollisuuden saralla. Zhou Bin pidätettiin vuonna 2013 korruptioepäilyjen takia. 

## Lähteet
Mark Mallon

**Mark Mallon** (s. 15. maaliskuuta 1967 Helsinki) on suomalais-saksalainen runoilija ja kulttuurilehti *[[Särö (lehti)|Särön]]* päätoimittaja. Mallon asuu Tuusulassa ja Berliinissä.

## Teokset
* 
* 
*   Runot käännöksiä kokoelmasta *Aregemia*, osa runoista sekä kuvat aiemmin julkaisemattomia.
* *Antiplan*, päiväkirjat ja muistelmat: Gertrud Mallon; suomennokset Simo Lyly. Vantaa: Enostone, 2023 

## Lähteet

## Aiheesta muualla
* Haasjoki, Pauliina: Tieteisfiktion varjossa. *Parnasso* 2.4.2010. (PDF)
* Hämäläinen, Soili: Sielunmaisema selittämättömän uhkan maailmassa . *Kymen sanomat* 4.5.2010.
* Kankkunen, Sarianna: Vieraalla maalla. *Kiiltomato.net* 12.4.2010.
* Laihinen, Miikka: Kuvitteellisia runonriekaleita. *Turun sanomat* 10.8.2010.
* Saxell, Jani: Säätiedotuksia mielenmerten kulkijoille. *Uusimaa* 11.5.2010. (PDF)
Riko minut

"**Riko minut**" on ensimmäinen single Anna Puun toiselta, *[[Sahara (albumi)|Sahara]]*-nimiseltä studioalbumilta. Kappale sai ensisoittonsa radiossa YleX-kanavalla 16. huhtikuuta 2010, ja se julkaistiin myyntiin seuraavana päivänä. Kappaleen musiikkivideo julkaistiin 28. syyskuuta 2010 Puun Vevo-kanavalla YouTubessa.

Kappaleen ovat säveltäneet Knipi ja Lasse Kurki, ja sen on sanoittanut Mariska. Puu on osallistunut myös itse kappaleen tekemiseen. Puun mukaan kappale kertoo parisuhteen päättymisestä "valoisassa mielessä".

"Riko minut" sijoittui korkeimmillaan latauslistan 27:nneksi ja oli parhaimmillaan radioiden kuudenneksi soitetuin kappale.

Kriitikoilta kappale sai vaihtelevan vastaanoton. Staran kriikko sanoi kappaleen oleva "tyylikäs radioraita", mutta odotti levyn esikoissingleltä jotain suurempaa. Rumban kriitikko sanoi kappaleen olevan albumin huonoimpia kappaleita. Soundin arvostelussa kappaletta kuvailtiin viiltävän haikeaksi. 

## Kappaleet
# 

## Listasijoitukset

## Lähteet
Alex Wesby

**Alex Wesby** (s. 7. toukokuuta 1980 Philadelphia, Pennsylvania) on yhdysvaltalainen koripalloilija, pelipaikaltaan laituri. Hän on pelannut urallaan yhteensä kolme kautta Suomen pääsarjassa.

Templen yliopiston joukkueessa vuosina 1999–2003 pelannutta Wesbyä ei varattu . Hän siirtyi ammattilaiseksi Eurooppaan ja pelasi Ranskassa, Ruotsissa, Kyproksella, Alankomaissa ja Suomessa, jossa hän saavutti kahdesti SM-hopeaa ja yhden cup-hopean. Kesällä 2014 Wesby siirtyi jälleen Ruotsin pääsarjaan. Heinäkuussa 2016 hän palasi kaksivuotisella sopimuksella Itävaltaan.

## Saavutukset
Lähde:
### Henkilökohtaiset saavutukset
*Korisliigan kuukauden pelaaja, helmikuu 2007
*Ruotsin pääsarjan vuoden pelaaja 2011
*Ruotsin pääsarjan vuoden puolustuspelaaja 2011

### Joukkuesaavutukset
*SM-hopeaa 2006 ja 2014
*Suomen cupin hopeaa 2006
*Itävallan pääsarjan hopeaa 2004
*Itävallan cup 2004
*Ruotsin mestaruus 2009 ja 2011
**hopeaa 2005, 2008 ja 2013

## Lähteet
* Alex Wesby  Suomen Koripalloliitto

### Viitteet

## Aiheesta muualla
* Profiili eurobasket.com
Ystäväni Martereau

**Ystäväni Martereau** () on Nathalie Sarrauten vuonna 1953 ilmestynyt romaani. Teos on ilmestynyt suomeksi vuonna 1988 Otavan kirjastossa Inkeri Tuomikosken suomennoksena.

## Aiheesta muualla
* Kerttu Manninen: Ystäväni Martereau. Arvosteleva kirjaluettelo 3/1988.
Suru on kunniavieras

”**Suru on kunniavieras**” on kappale Jenni Vartiaisen kolmannelta, *[[Terra (Jenni Vartiaisen albumi)|Terra]]*-nimiseltä studioalbumilta. Se julkaistiin albumin kolmantena singlenä tammikuussa 2014. Kappaleen ovat säveltäneet Vartiainen ja Jukka Immonen, ja sen on sanoittanut Mariska.

”Suru on kunniavieras” oli albumin edellisten singlejen tavoin menestyksekäs. Se nousi heti albumin ilmestyttyä latauslistan 30:nneksi, ja parhaimmillaan kappale oli listan kolmantena. Kappale nousi myös radioiden soitetuimmaksi kappaleeksi (11/2014).

Kriitikoiden vastaanotto kappaleelle oli pääosin myönteinen; kappaletta pidettiin yhtenä albumin parhaimmista. Soundin kriitikko sanoi Mariskan tehneen kenties uransa parhaan sanoituksen.

## Julkaisu
”Suru on kunniavieras” sisältyy 4. lokakuuta 2013 julkaistulle *[[Terra]]*-albumille. Kappale lähetettiin radiokanaville albumin kolmantena singlenä tammikuussa 2014; erillistä kaupallista singlejulkaistua kappaleesta ei tehty.

Kappaletta käytettiin maaliskuussa 2014 alkaneen *[[Mustat lesket]]* -draamasarjan ennakkomainoksissa ja trailereissa. Nelosen internetsivuilla julkaistiin 16. tammikuuta 2014 musiikkivideo, jossa kappaleen varsinaiseen musiikkivideoon on yhdistetty otteita televisiosarjasta. Lauri Laukkasen ohjaama musiikkivideo kuvattiin joulukuussa 2013, ja sillä esiintyy Vartiaisen lisäksi tanssiryhmä Fe'Fellas. Virallinen musiikkivideo julkaistiin Warner Music Finlandin ylläpitämällä YouTube-kanavalla 6. helmikuuta 2014.

## Kappaleet
# 

## Listasijoitukset

## Lähteet